text: To Shetlands-ponyer dræbt ved påkørsel
  05 maj 2015 kl. 04.48
  To Shetlandsponyer blev dræbt, da de blev påkørt af en bil på Koldingvej mellem Andst og Vejen ved 22-tiden mandag.
  Ponyerne stod på vejen, da bilisten kom kørende og ramte dem. Der skete kun mindre materiel skade på bilen ? og føreren var uskadt.
  De små heste var brudt ud af en indhegning. Hestenes ejer var på stedet, og han sørgede selv for at få de døde dyr transporteret væk, oplyser vagtchef Jan Stokholm til TV SYD.
  